ຟີ​ລິບ​ປີນນໍາໃຊ້ໂທລະສັບມືຖື ເພື່ອ​ເພີ່ມພູນ ຜົນລະປູກເຂົ້າ
​ຟີລິບປີນນໍາໃຊ້​ເທັກ​ໂນ​ໂລ​ຈີ​ໃໝ່ ທີ່​ສົ່ງ​ຄໍາແນະນໍາໃນ​ການ​​ເອົາ​ປຸຍ​ໃສ່​ນາ ​ໄປ​ໃຫ້​ພວກ​ຊາວນາ ທີ່ຢູ່​ຫ່າງ​ໄກ​ສອກຫລີກ ທາງໂທລະສັບມືຖື.
ໂຄງການໃໝ່ອັນນຶ່ງໄດ້ສະເໜີໃຫ້ຄໍາແນະນໍາ ແກ່ຊາວນາຂອງຟີລິບປິນ ກ່ຽວກັບ ວິທີການ ເອົາປຸຍໃສ່ນາ ໂດຍຜ່ານໂທລະສັບມືຖືຂອງພວກເຂົາເຈົ້າ Simone Orendain ຜູ້ສື່ຂ່າວ ວີໂອເອ ທີ່ນະຄອນຫລວງມະນີລາ ມີລາຍງານ ກ່ຽວກັບໂຄງການດັ່ງກ່າວ ທີ່ລິເລີ້ມຂຶ້ນ ໂດຍສະຖາບັນຄົ້ນຄວ້າເຂົ້າສາກົນ ຫລື International Rice Research Institute ຊຶ່ງວັນນະ ສອນຈະນໍາເອົາລາຍລະອຽດ ມາສະເໜີທ່ານໃນອັນດັບຕໍ່ໄປ ພວກນັກວິທະຍາສາດ ທີ່ສະຖາບັນຄົ້ນຄວ້າເຂົ້າສາກົນ ຫລື IRRI ທີ່ນະຄອນຫລວງ ມານີລາ ໄດ້ໃຊ້ເວລາ 18 ປີ ທໍາການປັບປຸງລະບົບນຶ່ງທາງຄອມພີວເຕີ ເພື່ອຈະໃຫ້ຄຳ ແນະນຳແກ່ຊາວນາກ່ຽວກັບວ່າ ພວກເຂົາເຈົ້າຄວນຈະໃສ່ຝຸ່ນປຸຍໃນປະລິມານຫລາຍ ປານໃດ ເພື່ອຈະໃຫ້ໄດ້ຜົນເກັບກ່ຽວເຂົ້າຫລາຍທີ່ສຸດນັ້ນ ປີກາຍນີ້, ພວກເຂົາເຈົ້າໄດ້ແນວຄິດໃໝ່ ໃນການນຳໃຊ້ເທັກໂນໂລຈີອັນນຶ່ງ ທີ່ເຂົາເຈົ້າ ເຊື່ອວ່າ ເປັນອັນທໍາອິດໃນໂລກ ຄືທ່ານ Roland Buresh ນັກວິທະຍາສາດອາວຸໂສ ຂອງ IRRI ໄດ້ປະດິດສ້າງວິທີການອັນນຶ່ງຂຶ້ນມາທີ່ສົ່ງຄໍາແນະນໍາໃນການເອົາປຸຍໃສ່ນາ ໄປໃຫ້ພວກຊາວນາຟີລິບປີນທີ່ຢູ່ຫ່າງໄກສອກຫລີກໂດຍການຂຽນຂໍ້ຄວາມ SMS ສົ່ງ ໄປທາງໂທລະສັບມືຖື ຊຶ່ງເທັກໂນໂລຈີທີ່ວ່ານີ້ແມ່ນແທດເໝາະຫລາຍກັບປະເທດນຶ່ງ ທີ່ ມີປະຊາຊົນເກືອບຮອດ 100% ມີໂທລະສັບມືຖື ທ່ານ Buresh ເວົ້າວ່າ ທົ່ງນາແຕ່ລະບ່ອນແມ່ນບໍ່ຄືກັນ ສະນັ້ນມັນຈຶ່ງເປັນການຍາກທີ່ ພວກຊາວນາຈະສາມາດປະເມີນຫລືກະໄດ້ວ່າ ຄວນຈະໃສ່ປຸຍຫລາຍປານໃດ ຊຶ່ງທ່ານ ຊີ້ແຈງເຖິງສາເຫດດັ່ງນີ້: "" ນັບແຕ່ວັນຈັນທີ່ຜ່ານມານີ້ເປັນຕົ້ນໄປ ພວກຊາວນາຈະ ສາມາດໂທລະສັບໄປຍັງນໍາເບີບໍລິການຟຣີ (Toll Free) ຈາກໂທລະສັບມືຖືຂອງເຂົາເຈົ້ານັ້ນໄດ້ແລະຕອບຄໍາຖາມ ຊຸດນຶ່ງ ກ່ຽວກັບທົ່ງນາຂອງເຂົາເຈົ້າ ແລ້ວເຂົາເຈົ້າກໍຈະ ໄດ້ຮັບຂໍ້ມູນແລະເຄັດລັບຕ່າງໆກ່ຽວກັບວິທີນໍາໃຊ້ປຸຍ ທີ່ໄດ້ຜົນດີທີ່ສຸດ ລະບົບທີ່ວ່ານີ້ທັງໝົດແມ່ນເປັນລະບົບ ອັດຕະໂນມັດທີ່ບັນທຶກສຽງໄວ້ໃນຄອມພິວເຕີ້ແລະກະຈາຍ ຂໍ້ມູນໃນ 4 ພາສາທີ່ໃຊ້ກັນໃນຟິລິບປີນນັ້ນ ຊຶ່ງຮວມທັງ ພາສາອັງກິດນໍາ ນີ້ຄືໂຕຢ່າງນຶ່ງຂອງສຽງບັນທຶກທີ່ພວກ ຊາວນາຈະໄດ້ຍິນ ເວລາເຂົາເຈົ້າໂທລະສັບເຂົ້າໄປ ສຽງບັນທຶກນີ້ເວົ້າວ່າ: ແລະເມື່ອເຂົາເຈົ້າຕອບຄໍາຖາມໃນການສໍາລວດຈົບລົງແລ້ວ ພວກຊາວນາກໍຈະໄດ້ຮັບຂໍ້ ຄວາມ SMS ທີ່ບອກວ່າ ເຂົາເຈົ້າຄວນຈະໃຊ້ປຸຍໃນປະລິມານທໍ່ໃດ ແລະຖ້າພວກເຂົາ ເຈົ້າຕ້ອງການຄວາມຊ່ວຍເຫລືອຕື່ມອີກ ເຂົາເຈົ້າກໍສາມາດໂທໄປຍັງເບີໂທລະສັບຟຣີ ອີກເບີນຶ່ງ ເພື່ອໂອ້ລົມກັບຜູ້ຊ່ຽວຊານຂອງກະຊວງກະສິກໍານັ້ນໄດ້ ທ່ານ Buresh ກ່າວວ່າ ຖ້າຫາກມີການນໍາໃຊ້ເທັກໂນໂລຈີທີ່ວ່ານີ້ ຢ່າງຖືກຕ້ອງແລ້ວ ພວກກະສິກອນກໍອາດສາມາດມີລາຍໄດ້ຕື່ມອີກ 100 ໂດລາ ຈາກຜົນເກັບກ່ຽວເຂົ້າຂອງ ເຂົາເຈົ້າ ຕໍ່ນຶ່ງເຮັກຕາ ໃນປະເທດຟີລິບປີນ ກໍຄືໃນແຫ່ງອື່ນໆໃນເອເຊຍນັ້ນ ພວກຊາວ ນາຈໍານວນຫຼາຍນັ້ນແມ່ນປູກເຂົ້ານ້ອຍກ່ວາ 1 ເຮັກຕາ ເວລານີ້ ພວກນັກວິທະຍາສາດຂອງສະຖາບັນ IRRI ແມ່ນກໍາລັງທໍາງານກັບເພື່ອນຮ່ວມ ງານຊາວອິນໂດເນເຊຍ ເພື່ອປັບລະບົບໃຫ້ຄໍາແນະນໍາດັ່ງກ່າວ ໃຫ້ເຂົ້າກັບທີ່ນັ້ນ ແລະ ພວກເຂົາເຈົ້າມີແຜນການຈະເອົາເທັກໂນໂລຈີອັນນີ້ ໄປແຜ່ຜາຍທີ່ ຫວຽດນາມ ອິນເດຍ ແລະ ບັງກລາແດສ ໃນໄລຍະຫຼາຍປີຂ້າງໜ້ານີ້ ຟິລິບປີນເປັນປະເທດທີ່ສັ່ງຊື້ເຂົ້າຈາກຕ່າງປະເທດຫລາຍທີ່ສຸດໃນໂລກ ແຕ່ເວລານີ້ ທາງ ກະຊວງກະສິກໍາຂອງຟີລິບປີນກໍກໍາລັງພະຍາຍາມຊຸກຍູ້ໃຫ້ມີການເພີ່ມທະວີການຜະລິດ ເຂົ້າຢູ່ພາຍໃນປະເທດໃຫ້ຫລາຍຂຶ້ນ ໂດຍສະເພາະຫຼັງຈາກທີ່ລາຄາເຂົ້າໃນຕະຫລາດໂລກ ໄດ້ຖີບຕົວສູງຂຶ້ນຢ່າງຫລວງຫລາຍ ໃນປີ 2008 ນັ້ນ